Infoskriv og oppsummering av Kick-off 11.01, bedre sent enn aldri!

Da er vi så heldige at samtlige kull er I gang! Vi har til og med fått være med på oppstarten med 4-åringene! Du verden for enda en herlig gjeng vi ser ut til å få med oss I Torvastad Idrettslag! I år fikk vi rekruttert 4 trenere I tillegg til lagleder og foreldrekontakt. Dette fortjener særskilt skryt! En slik styrke sikrer oppetid på treninger og et godt utgangspunkt for fremtiden.

Nå som Kick off og oppstart 4-åringer er overstått jobber vi med planlegging og etterhvert gjennomføring av Torvall! Vi gleder oss masse til 29.04! Sett av datoen, invitasjon kommer og husk å melde dere på!

Liten oppsummering av Kick Offen er på sin plass i tillegg til den viktige opplysningen vi fikk inn av Linn Victoria om Synsam’s tilbud om gratis aktivitetsbriller til alle barn med synsfeil mellom 5-12 år.

Helge hadde et flott innlegg som kan oppsummeres med viktigheten av å drive variert for å få kroppskontroll og at barn skal lære seg koordinering. Jobbe med kroppskontroll rundt sin egen akse. Kan bare slå en kollbøtte? Kjenner barnet sine egne armer og ben og dets plassering og koordinering? Vi fikk alle også en påminning om likevekt i spilletid osv. Ingen barn hos oss skal komme hjem med hvite sko!

Styret har satt av en sum penger I budsjett til sosialgoder. Det er I 2023 satt av 1000kr til hvert årskull på 4, 5 og 6 åringer. For årskullene med 7, 8 og 9 åringer er det satt av 1500kr, fordelt mellom gutter 750kr og jenter 750kr.

Til slutt vil vi etter styremøte komme med følgende oppfordring til hva vi anser lagene tilknyttet Allidretten skal prioritere for påmelding til cuper og stevner utover fotballserien som går normalt på sommerhalvåret. Dette har vi vektet opp mot Torvall, tanke om variasjon og reklameeffekten av å prioritere lokale cuper.

*“Styret oppfordrer til påmelding på vårparten Torvall-cup for allsidigheten samt en lokal fotballcup. Samt ev. friidrettsstevner arrangert lokalt. På høsten vil styret at lag prioriterer en lokal fotballcup og et arrangement rettet mot friidrett f.eks. HIL/Gassco leker osv. Lokal fotballcup vil fortrinnsvis være Kopervik, Vea og Avaldsnes som igjen er gode representanter på Torvall. I tillegg kommer Etne Cup for 9 åringer”*

All kostnadsfri aktivitet utover dette er selvfølgelig bare positivt. Vi setter pris på informasjon som du eventuelt sitter på av arrangementer og aktiviteter som vi bør opplyse alle om.

Med de beste hilsener fra

Styret i Allidretten